B4-0308, 0451, 0452, 0453 και 0456/96

Ψήφισμα σχετικά με τα τέλη διέλευσης οχημάτων

Το Ευρωπαϊκό Κοινοβούλιο,

- έχοντας υπόψη τη Σύμβαση των Άλπεων,

- έχοντας υπόψη την Πράσινη Βίβλο της Επιτροπής «Θεμιτές και αποδοτικές τιμές μεταφορών»,

Α. έχοντας υπόψη ότι η οδική διαμετακόμιση εμπορευμάτων μέσω των αυστριακών Άλπεων επιβαρύνει σημαντικά τους κατοίκους της περιοχής και προκαλεί μεγάλη ζημιά στη φύση και ότι για το λόγο αυτό πρέπει να καταβληθεί κάθε προσπάθεια για τη στροφή των εμπορευματικών μεταφορών από το οδικό δίκτυο στο σιδηρόδρομο,

B. λαμβάνοντας υπόψη ότι τα μέτρα αυτά δεν λύνουν τα προβλήματα που συνδέονται με το περιβάλλον εάν δεν συνοδεύονται από την ταχεία δημιουργία αποτελεσματικού υπεράλπειου δικτύου συνδυασμένων σιδηροδρομικών-οδικών μεταφορών,

Γ. λαμβάνοντας υπόψη ότι η διάβαση του Μπρένερ περιλαμβάνεται μεταξύ των προγραμμάτων προτεραιότητας των διευρωπαϊκών δικτύων και, ειδικότερα, στο σχέδιο του άξονα «Μπρένερ-Βερόνα-Μόναχο»,

Δ. λαμβάνοντας υπόψη ότι στα πλαίσια της κοινής πολιτικής μεταφορών θα πρέπει να ενθαρρυνθούν οι σιδηροδρομικές μεταφορές,

Ε. δεδομένου ότι οι μεταφορές μέσω των Άλπεων έχουν ήδη περιοριστεί σε λίγες διαβάσεις, γεγονός που έχει ως αποτέλεσμα, περίπου 80% των εν λόγω μεταφορών να πραγματοποιούνται μέσω της σήραγγας του Μπρένερ,

ΣΤ. διαπιστώνει ότι το ποσοστό των οδικών μεταφορών εμπορευμάτων αυξάνεται συνεχώς εις βάρος των σιδηροδρομικών και των εσωτερικών πλωτών μεταφορών χάρη στη σημαντική δημόσια χρηματοδότηση,

1. καλεί την Επιτροπή, το Συμβούλιο και τα κράτη μέλη να καταρτίσουν μια διασυνοριακή, βιώσιμη αλπική πολιτική μεταφορών που να μειώνει τις εγγενείς οχλήσεις και κινδύνους των υπεράλπειων μεταφορών σε ανεκτό επίπεδο για τον άνθρωπο, τη χλωρίδα, την πανίδα, καθώς και το περιβάλλον τους[semigr ]

2. σημειώνει το γεγονός ότι η Επιτροπή απαιτεί από την Αυστρία την υποβολή λεπτομερών εγγράφων όσον αφορά την αύξηση των διοδίων του Μπρένερ από 1ης Φεβρουαρίου 1996 και προτίθεται ενδεχομένως να κινήσει κατά της Αυστρίας διαδικασία επί παραβάσει της Συνθήκης[semigr ]

3. καλεί την αυστριακή κυβέρνηση να κρατήσει οπωσδήποτε στο πλαίσιο του κοινοτικού δικαίου την αναγγελθείσα για την 1η Ιανουαρίου 1997 εισαγωγή τελών αυτοκινητοδρόμου για αυτοκίνητα Ι.Χ. και φορτηγά καθώς και τη μορφή των τελών αυτών[semigr ]

4. ζητεί από την Επιτροπή και το Συμβούλιο να μεριμνήσουν ώστε το σχέδιο αυτό να επιτρέπει μια ενιαία και βιώσιμη πολιτική μεταφορών σε ολόκληρη την περιοχή των Άλπεων, στο πλαίσιο της οποίας να προβλέπεται και η ενσωμάτωση του εξωτερικού κόστους των μεταφορών[semigr ]

5. καλεί την Επιτροπή και το Συμβούλιο να ζητήσουν από τα κράτη μέλη να αρχίσουν, σε στενή συνεργασία μεταξύ τους, τον απαιτούμενο σχεδιασμό και τα αναγκαία δομικά έργα στον τομέα των μεταφορών[semigr ]

6. ζητεί από την Επιτροπή και το Συμβούλιο να μεριμνήσουν ώστε στο απαιτούμενο σχέδιο μεταφορών οι οδικές και σιδηροδρομικές μεταφορές να αλληλοσυμπληρώνονται και να μην βρίσκονται σε ανταγωνιστική σχέση, και αποδίδει ιδιαίτερη προσοχή στην ανταγωνιστικότητα, την αποτελεσματικότητα και τη διαφάνεια του κόστους στις σιδηροδρομικές και τις συνδυασμένες μεταφορές[semigr ]

7. καλεί την Επιτροπή να προωθήσει νέες δράσεις για να αναπτύξει τις σιδηροδρομικές μεταφορές εμπορευμάτων, δημιουργώντας σε όσο το δυνατόν μικρότερο χρονικό διάστημα τις αναγκαίες συνθήκες για τη δημιουργία συστημάτων που να βασίζονται πλήρως στις συνδυασμένες μεταφορές και να είναι απολύτως διαλειτουργικά[semigr ]

8. ζητεί από την Επιτροπή να θέσει σε εφαρμογή τις σχετικές κοινοτικές διαδικασίες προκειμένου να υφίσταται ομοιόμορφη εφαρμογή σε όλα τα κράτη μέλη[semigr ]

9. τάσσεται υπέρ της θέσπισης κανόνων εναρμόνισης που θα επιτρέψουν να διασφαλιστεί ο θεμιτός ανταγωνισμός μεταξύ των διαφόρων μεταφορικών μέσων λαμβάνοντας υπόψη το περιβαλλοντικό και το κοινωνικό κόστος[semigr ]

10. επισημαίνει ότι οι αποφάσεις και τα μέτρα που αυτοσυνεπάγεται προϋποθέτουν τη μελλοντική χρησιμοποίηση των ακόλουθων τουλάχιστον μηχανισμών:

- ενσωμάτωση του εξωτερικού κόστους όλων των μέσων μεταφοράς στην περιοχή των Άλπεων[semigr ] η εφαρμογή, στις αλπικές αυτές περιοχές και χώρες, τελών διέλευσης που δεν εισάγουν διακρίσεις και που συμμορφώνονται προς την αρχή της ενσωμάτωσης του εξωτερικού κόστους θα γίνεται αποδεκτή έως ότου εφαρμοσθεί η αρχή αυτή και υιοθετηθεί μια πρόσφορη ευρωπαϊκή προσέγγιση,

- αύξηση των συνδυασμένων μεταφορών στις διαδρομές προς τις αλπικές περιοχές, καθώς και βελτίωση και επέκταση των υπαρχουσών σιδηροδρομικών συνδέσεων προς και διά μέσου των Άλπεων εν γένει[semigr ]

11. αναθέτει στον Πρόεδρό του να διαβιβάσει το παρον ψήφισμα στην Επιτροπή, το Συμβούλιο, την Οικονομική και Κοινωνική Επιτροπή, τις κυβερνήσεις των κρατών της ΕΖΕΣ και των κρατών της Κεντρικής και Ανατολικής Ευρώπης, την Ευρωπαϊκή Διάσκεψη Υπουργών Μεταφορών (CEMT) και την Οικονομική Επιτροπή των Ηνωμένων Εθνών για την Ευρώπη (UNECE).